6. ΝΟΜΟΣ 4000 της 25/26 Φεβρ. 1929 Περί ανεγέρσεως δικαστικού μεγάρου Αθηνών. Άρθρ.1.-1.Προς επιμέλειαν ανεγέρσεως δικαστικού δικαστικού μεγάρου εν Αθήναις, συνιστάται συμβούλιον αποτελούμενον: α)εκ του γενικού γραμματέως του υπουργείου Δικαιοσύνης ως προέδρου, β)εκ του διευθυντού της διοικήσεως Δικαιοσύνης, γ)εκ του προέδρου του δικηγορικού συλλόγου Αθηνών ή τούτου κωλυομένου του αντιπροέδρου αυτού, δ)εξ ενός αντεισαγγελέως του Αρείου Πάγου, οριζομένου υπό του υπουργού της Δικαιοσύνης, ε)«εκ δύο καθηγητών του Εθνικού Μετσοβίου Πολυτεχνείου ή εκ του διευθυντού  αυτού και ενός καθηγητού κατ’ εκλογήν του επί της  Δικαιοσύνης υπουργού» ς)εκ του διευθυντού του  δημοσίου λογιστικού, ή ετέρου ανωτάτου  υπαλλήλου της ιδίας υπηρεσίας, οριζομένου παρά του αρμοδίου υπουργού και ζ)«εκ δύο αρχιτεκτόνων ιδιωτών ή δημοσίων υπαλλήλων, εχόντων πολυετή πείραν περί τα αρχιτεκτονικά, και εκ δύο ανωτέρων τεχνικών υπαλλήλων των δημοσίων έργων, οριζομένων υπό του επί της Δικαιοσύνης υπουργού». 2.Τα μέλη του κατά την 1 παράγραφον συμβουλίου, απόντα εξ Αθηνών ή κωλυόμενα ή παραιτούμενα, αναπληρούνται υπό των νομίμων απαπληρωτών αυτών και εφ’ όσον τοιούτοι δεν υπάρχουσιν υπό αναπληρωματικών μελών οριζομένων υπό του επί της Δικαιοσύνης υπουργού. Τα εντός « » εδ. ε΄ και ζ΄ της παρ. 1 αντικατεστάθησαν ως άνω υπό του άρθρ. 1 του ν. 4695/1930 (κατωτ. αρ. 9). Άρθρ.2.-Επιτρέπεται εις τον επί της Δικαιοσύνης υπουργόν, μετά σύμφωνον γνώμην του ανωτέρω συμβουλίου, να εγκρίνη την υπό του βραβευθέντος αρχιτέκτονος συμπληρωματικήν μελέτην βάσει του βραβευθέντος σχεδίου, ως και την υπό του ιδίου σύνταξιν του σχεδίου εκτελέσεως μετά του προϋπολογισμού της απαιτηθησομένης δαπάνης. Άρθρ.3.-Δια τας προκαταρκτικάς εργασίας ανοικοδομήσεως και δια πάσαν σχετικήν δαπάνην επί τω σκοπώ ανεγέρσεως του δικαστικού μεγάρου Αθηνών αναγράφεται εν τω προϋπολογισμώ του Κράτους πίστωσις μέχρι 2.000.000, ήτις διατίθενται υπό του υπουργού, μετά σύμφωνον γνώμην του συμβουλίου και κατά παρέκκλισιν των υπό των λογιστικών νόμων οριζομένων. Άρθρ.4.-Τα καθ’ έκαστον της εφαρμογής του παρόντος νόμου ως και αι λεπτομέρειαι αυτού ορισθήσονται δια Δ/των εκδιδομένων μετά γνώμην του κατά το άρθρ. 1 ειδικού συμβουλίου. Εις εκτέλεσιν του ανωτέρω άρθρου εξεδόθη το Π.Δ. της 7/17 Ιουν. 1929 (κατωτ. αρ. 7). Βλ. και ν. 4695/1930 (κατωτ. αρ. 9). 